ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *9.9.2*023**

**Συγκέντρωση ανθρωπιστικής βοήθειας για τους συνανθρώπους μας που επλήγησαν από τις φονικές πλημμύρες στη Θεσσαλία**

Το μυαλό μας και η καρδιά μας βρίσκονται στη Θεσσαλία!

Προκειμένου να βοηθηθούν οι συνάνθρωποί μας που έχουν πληγεί από τις καταστροφικές πλημμύρες, ο δήμος μας στέκεται αλληλέγγυος και συγκεντρώνει ανθρωπιστική βοήθεια.

Καλούμε τους συμπολίτες μας και τους συλλογικούς φορείς της πόλης μας να ενώσουμε τις δυνάμεις μας και να γίνουμε όλοι μία μεγάλη αγκαλιά συμπαράστασης και φροντίδας.

Ειδικότερα από τη Δευτέρα 11 Σεπτεμβρίου συγκεντρώνουμε:

* Ιατροφαρμακευτικό υλικό (παυσίπονα, αντιφλεγμονώδη, γάζες, επιδέσμους, αυτοκόλλητα επιθέματα περιποίησης τραυμάτων, κουτιά πρώτων βοηθειών, οινόπνευμα, φυσιολογικούς ορούς, κ.ά.)
* Είδη βρεφικής φροντίδας (πάνες, κ.ά.)
* Είδη ατομικής υγιεινής
* Τρόφιμα μακράς διάρκειας (όσπρια, ζυμαρικά, μπισκότα, ξηρούς καρπούς, και άλλες συσκευασμένες τροφές μακράς διάρκειας, εμφιαλωμένα νερά, χυμούς, γάλατα)
* Βρεφικές τροφές και παιδικά γάλατα
* Κονσέρβες
* Δημητριακά, παξιμάδια

**Χώρος συγκέντρωσης : Α ΚΑΠΗ, Καλαντζάκου αρ. 7.**

**Ημέρες και ώρες συγκέντρωσης των ειδών: Δευτέρα – Παρασκευή 08:00 – 17:00.**